CELEX: 52019PC0618
Language: fi
Date: 2019-11-28
Title: Ehdotus NEUVOSTON TÄYTÄNTÖÖNPANOPÄÄTÖS luvan antamisesta Luxemburgille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/677/EU muuttamisesta

EUROOPAN KOMISSIO
            Bryssel 28.11.2019
            COM(2019) 618 final
            2019/0271(NLE)
            Ehdotus
            NEUVOSTON TÄYTÄNTÖÖNPANOPÄÄTÖS
            luvan antamisesta Luxemburgille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/677/EU muuttamisesta
            
               
         
         
            
               PERUSTELUT
            
            
               Neuvosto voi yhteisestä arvonlisäverojärjestelmästä 28. marraskuuta 2006 annetun neuvoston direktiivin 2006/112/EY
                  1
               , jäljempänä ’alv-direktiivi’, 395 artiklan 1 kohdan nojalla antaa yksimielisesti komission ehdotuksesta jäsenvaltiolle luvan soveltaa mainitun direktiivin säännöksistä poikkeavia erityistoimenpiteitä arvonlisäveron kantamismenettelyn yksinkertaistamiseksi taikka tietyntyyppisten veropetosten tai veron kiertämisen estämiseksi.
            
            
               Luxemburg pyysi kirjeessään, jonka komissio kirjasi vastaanotetuksi 2. toukokuuta 2019, lupaa jatkaa sellaisten verovelvollisten vapauttamista arvonlisäverosta, joiden vuosittainen liikevaihto on tiettyä raja-arvoa alempi, kuten alv-direktiivin 285 artiklassa säädetään, ja korottaa kyseistä raja-arvoa 30 000 eurosta 35 000 euroon. 
            
            
               Komissio on antanut alv-direktiivin 395 artiklan 2 kohdan mukaisesti Luxemburgin hakemuksen tiedoksi muille jäsenvaltioille 21. kesäkuuta 2019 päivätyllä kirjeellä. Komissio ilmoitti Luxemburgille 24. kesäkuuta 2019 päivätyllä kirjeellä saaneensa kaikki hakemuksen arviointia varten tarvittavat tiedot.
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Alv-direktiivin XII osaston 1 luvussa annetaan jäsenvaltioille mahdollisuus soveltaa pieniin yrityksiin erityisjärjestelmää, johon kuuluu mahdollisuus myöntää verovapautus verovelvollisille, joiden vuosittainen liikevaihto jää tietyn raja-arvon alle. Tämän verovapautuksen piiriin kuuluvien verovelvollisten ei tarvitse veloittaa arvonlisäveroa luovutuksistaan ja suorituksistaan, minkä vuoksi verovelvolliset eivät voi vähentää arvonlisäveroa tuotantopanoksistaan. 
            
            
               Mahdollisuus soveltaa erityisiä alv-sääntöjä, kuten pienten yritysten verovapautukset tai asteittaiset verohelpotukset, otettiin käyttöön ensimmäisen kerran neuvoston direktiivin 67/228/ETY
                  2
                14 artiklalla. Jäsenvaltiot, jotka eivät käyttäneet mainitussa säännöksessä säädettyä mahdollisuutta, pystyivät kuitenkin myöhemmin direktiivin 77/388/ETY
                  3
                24 artiklan 2 kohdan b alakohdan (uudelleenlaatimisen jälkeen alv-direktiivin 285 artiklan ensimmäinen kohta) nojalla myöntämään arvonlisäverovapautuksen ainoastaan sellaisille verovelvollisille, joiden vuosittainen liikevaihto on enintään 5 000 euroa tai sen vasta-arvo kansallisena valuuttana. Alv-direktiivin 285 artiklan toisen kohdan nojalla kyseiset jäsenvaltiot voivat soveltaa myös asteittaisia verohelpotuksia verovelvollisiin, joiden vuosittainen liikevaihto on suurempi kuin niiden verovapautuksen soveltamiselle vahvistama enimmäismäärä. 
            
            
               Vuoden 2012 loppuun saakka Luxemburg myönsi arvonlisäverovapautuksen verovelvollisille, joiden vuosittainen liikevaihto oli enintään 10 000 euroa. Samalla Luxemburg hyödynsi alv-direktiivin 285 artiklan toisen kohdan mukaista mahdollisuutta ja myönsi asteittaisia verohelpotuksia verovelvollisille, joiden vuosittainen liikevaihto oli 10 000–25 000 euroa. 
            
            
               
                  Myöhemmin Luxemburg pyysi ja sille myönnettiin 285 artiklan ensimmäisen kohdan mukainen poikkeus soveltaa pienten yritysten verovapautusjärjestelmän osalta 25 000 euron raja-arvoa samalla kun asteittaisen verohelpotuksen soveltaminen lakkautetaan. Luxemburgille annettiin neuvoston täytäntöönpanopäätöksellä 2013/677/EU
                     4
                   lupa soveltaa edellä mainittua poikkeavaa toimenpidettä 31. joulukuuta 2016 saakka. 
               
               
                  Luxemburgille annettiin neuvoston täytäntöönpanopäätöksellä (EU) 2017/319
                     5
                   lupa jatkaa poikkeavan toimenpiteen voimassaoloa 31. joulukuuta 2019 asti ja samalla korottaa raja-arvo 25 000 eurosta 30 000 euroon. 
               
               
                  Käsillä oleva poikkeuksen jatkamista ja raja-arvon korottamista 30 000 eurosta 35 000 euroon koskeva Luxemburgin pyyntö pohjautuu samoihin perusteluihin kuin edellisissä pyynnöissä esitetyt perustelut. Luxemburg katsoo erityisesti, että poikkeavalla toimenpiteellä vähennetään sekä pienten yritysten että verohallinnon hallinnollisia rasitteita. Tässä tapauksessa poikkeava toimenpide yksinkertaistaa veronkantomenettelyä ja on siten alv-direktiivin 395 artiklan 1 kohdan ensimmäisen alakohdan tavoitteiden mukainen.
               
            
            
               Luxemburg korostaa, että pyydetty poikkeus vastaa periaatteeltaan komission vuonna 2018 antamaa pienyritysten alv-sääntöjen yksinkertaistamista koskevaa ehdotusta
                  6
               , koska ehdotuksen mukaan jäsenvaltiot voivat asettaa alv-vapautuksen edellytyksenä olevan vuosittaisen liikevaihdon raja-arvon enintään 85 000 euroon (tai vastaavaan määrään kansallisessa valuutassa).
            
            
               
                  Luxemburgin mukaan kohteena olevalla erityistoimenpiteellä olisi vain vähäinen vaikutus lopullisessa kulutusvaiheessa kannettavan arvonlisäveron kokonaismäärään (enintään 0,1 prosenttia) alv-direktiivin 395 artiklan 1 kohdan toisen alakohdan mukaisesti. 
               
               
                  Vuonna 2017 verovapautusta hyödynsi 105 verovelvollista, joiden liikevaihto oli 10 000–30 000 euroa (verovelvollisia oli 64 vuonna 2015 ja 73 vuonna 2016). Kyseisen vuoden osalta luku on 0,14 prosenttia arvonlisäverovelvollisiksi rekisteröityjen määrästä. Luxemburg arvioi verovapautuksesta aiheutuvan arvonlisäverotulojen menetyksen olevan enintään 271 525,60 euroa. Kyseinen määrä vastasi 0,01 prosenttia vuoden 2017 alv-tulojen kokonaismäärästä. Luxemburg arvioi, että raja-arvon nostaminen 35 000 euroon voisi vaikuttaa 1 106 verovelvolliseen, mikä olisi 1,5 prosenttia vuonna 2017 arvonlisäverovelvollisiksi rekisteröityneistä. Jos oletetaan, ettei yksikään näistä verovelvollisista valitse tavallista alv-kohtelua, verovapautuksen raja-arvon korottamisesta 30 000 eurosta 35 000 euroon aiheutuvat verotulojen menetykset eivät ylitä 0,1 prosenttia alv-tulojen kokonaismäärästä.
               
            
            
               Luxemburgin toimittamien tietojen perusteella näyttää siltä, että poikkeavan toimenpiteen voimassaolon jatkamista koskevan pyynnön tarkoituksena on vapauttaa pienet yritykset monista tavallisen arvonlisäverojärjestelmän alv-velvoitteista sekä keventää verohallinnolle veronkannosta ja pienten yritysten tilintarkastuksista aiheutuvaa taakkaa. Näin verohallinto voisi keskittää valvontatoimensa suurempiin verovelvollisiin. Poikkeava toimenpide on näin ollen alv-direktiivin 395 artiklan 1 kohdan ensimmäisen alakohdan mukainen. Sen mukaan jäsenvaltioille voidaan antaa lupa ottaa käyttöön direktiivistä poikkeavia erityistoimenpiteitä arvonlisäveron kantamisen yksinkertaistamiseksi. Tässä yhteydessä on syytä huomata, että toimenpide on nyt ja jatkossakin täysin vapaaehtoinen verovelvollisille. 
            
            
            
               
                  Kuten Luxemburgin perustelut osoittavat, poikkeavan toimenpiteen ei odoteta vaikuttavan merkittävästi lopullisessa kulutusvaiheessa kannetun verotulon kokonaismäärään. Sen ei myöskään odoteta vaikuttavan kielteisesti arvonlisäverosta saataviin Euroopan unionin omiin varoihin. Näin ollen poikkeava toimenpide on alv-direktiivin 395 artiklan 1 kohdan toisen alakohdan mukainen.
               
               
                  Edellä sanotun perusteella ja ottaen huomioon, että EU:n oikeudellinen kehys ja tosiasiallinen tilanne eivät ole muuttuneet, poikkeavan toimenpiteen voimassaolon jatkamista koskeva pyyntö vaikuttaa perustellulta. Tämän vuoksi ehdotetaan, että pyyntö hyväksytään. 
               
            
         
         
            
               Luxemburgin pyynnössä ei ole asetettu määräaikaa haetulle poikkeukselle. Alv-direktiivin poikkeuksille olisi kuitenkin tavallisesti asetettava aikaraja, jotta niiden vaikuttavuutta ja asianmukaisuutta voidaan arvioida. Lisäksi kuten edellä mainittiin, alv-direktiivin 281–294 artiklan säännöksiä, jotka koskevat pienten yritysten erityisjärjestelmää, tarkastellaan parhaillaan uudelleen. Vuonna 2018 annetun pienyritysten alv-sääntöjen yksinkertaistamista koskevan ehdotuksen mukaan jäsenvaltioiden on annettava ja julkaistava uusien sääntöjen edellyttämät lait, asetukset ja hallinnolliset määräykset viimeistään 30. kesäkuuta 2022. 
            
            
            
               Tämän vuoksi ehdotetaan, että poikkeuksen voimassaoloaikaa jatketaan 31. joulukuuta 2022 saakka. Siinä tapauksessa, että annetaan alv-direktiivin pienten yritysten erityisjärjestelmää koskevan 281–294 artiklan muuttamista koskeva direktiivi, jonka perusteella sovellettavat kansalliset säännökset tulevat voimaan 1. heinäkuuta 2022, eli ennen poikkeavan toimenpiteen voimassaolon päättymistä 31. joulukuuta 2022, tämän päätöksen soveltaminen lakkaa. 
            
            
            
               •Yhdenmukaisuus muiden alaa koskevien politiikkojen säännösten kanssa
            
            
               Muille jäsenvaltioille on myönnetty alv-direktiivin 285 artiklan nojalla vastaavia poikkeuksia, joilla arvonlisäverosta on vapautettu sellaisia verovelvollisia, joiden vuosittainen liikevaihto on tiettyä raja-arvoa pienempi. Maltalle
                  7
                on myönnetty 20 000 euron raja-arvo; Alankomaille
                  8
                25 000 euron raja-arvo; Puolalle
                  9
               , Virolle
                  10
                ja Latvialle
                  11
                on myönnetty 40 000 euron raja-arvo; Kroatialle
                  12
                ja Liettualle
                  13
                45 000 euron raja-arvo; Slovenialle
                  14
                50 000 euron raja-arvo; Italialle
                  15
                65 000 euron raja-arvo; sekä Romanialle
                  16
                88 500 euron raja-arvo.
            
            
            
               
                  Toimenpide on myös yhdenmukainen pienten ja keskisuurten yritysten alv-sääntöjen yksinkertaistamista koskevan vuoden 2018 ehdotuksen kanssa, joka perustuu alv-toimintasuunnitelmaan
                     17
                   ja jonka tavoitteena on luoda nykyaikainen, yksinkertaistettu järjestelmä kyseisiä yrityksiä varten. Sillä pyritään erityisesti vähentämään alv-säännösten noudattamisesta aiheutuvia kustannuksia ja kilpailun vääristymistä sekä kansallisella että EU:n tasolla, vähentämään raja-arvovaikutuksesta johtuvia kielteisiä seurauksia ja huolehtimaan siitä, että yritysten on helpompi noudattaa säännöksiä ja verohallintojen valvoa säännösten noudattamista.
               
            
            
               Poikkeukset alv-direktiivistä olisi aina rajoitettava ajallisesti, jotta niiden vaikutuksia voidaan arvioida. Pienten yritysten alv-sääntöjen yksinkertaistamista koskevan vuoden 2018 ehdotuksen vaatimukset huomioon ottaen ehdotetaan, että poikkeuksen voimassaoloa pidennetään 31. joulukuuta 2022 saakka tai siihen päivään saakka, josta lähtien jäsenvaltioiden on sovellettava niitä kansallisia säännöksiä, joita niiden edellytetään hyväksyvän siinä tapauksessa, että annetaan alv-direktiivin pienten yritysten erityisjärjestelmää koskevan 281–294 artiklan muuttamista koskeva direktiivi.
            
            
            
               
                  Ehdotettu toimenpide on näin ollen yhdenmukainen alv-direktiivin säännösten kanssa.
               
            
            
               Yhdenmukaisuus unionin muiden politiikkojen kanssa 
            
            
               
                  Toimenpide on komission vuoden 2017 työohjelman
                     18
                   mukainen. Työohjelmassa todetaan, että alv-sääntöjen noudattamisesta pienyrityksille aiheutuva hallinnollinen rasitus on suuri ja että tekniset uudistukset tuovat uusia haasteita tehokkaaseen verokantoon. Lisäksi korostetaan pienyritysten alv-sääntöjen yksinkertaistamisen tarvetta. 
               
               
                  Se on myös vuoden 2015 sisämarkkinastrategian
                     19
                   mukainen. Komissio pyrkii auttamaan pk-yrityksiä kasvamaan muun muassa vähentämällä hallinnollisia rasituksia, jotka estävät niitä hyödyntämästä sisämarkkinoita täysimääräisesti. 
               
               
                  Ehdotus on lisäksi linjassa pk-yrityksiä koskevien EU:n toimintamallien kanssa, jotka esitetään vuonna 2016 annetussa startup-yrityksiä koskevassa tiedonannossa
                     20
                  , ja ”pienet ensin” ‑periaatteen kanssa, joka esitetään vuonna 2008 annetussa eurooppalaisia pk-yrityksiä tukevaa Small Business Act ‑aloitetta
                     21
                   koskevassa tiedonannossa. Siinä kehotetaan jäsenvaltioita ottamaan huomioon pk-yritysten erityisominaisuudet lainsäädäntöä valmistellessaan ja yksinkertaistamaan sääntely-ympäristöä.
               
               
                  2.
                        OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
               
            
            
               •Oikeusperusta
            
            
               
                  Alv-direktiivin 395 artikla on ainoa mahdollinen oikeusperusta.
               
            
            
               •Toissijaisuusperiaate (jaetun toimivallan osalta) 
            
            
               
                  Kun otetaan huomioon ehdotuksen perustana oleva alv-direktiivin säännös, ehdotus kuuluu Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.
               
            
         
         
            
               •Suhteellisuusperiaate
            
            
               
                  Päätös koskee jäsenvaltiolle sen omasta pyynnöstä annettavaa lupaa, eikä siihen liity velvollisuuksia.
               
               
                  Koska poikkeuksen soveltamisala on rajallinen, erityistoimenpide on oikeassa suhteessa tavoitteeseen nähden eli siihen nähden, että tarkoituksena on veronkannon yksinkertaistaminen pienten verovelvollisten ja verohallinnon kannalta.
               
            
            
               •Sääntelytavan valinta
            
            
               
                  Ehdotettu sääntelytapa on neuvoston täytäntöönpanopäätös.
               
               
                  Alv-direktiivin 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan yksimielisellä päätöksellä, jonka se tekee komission ehdotuksesta. Neuvoston täytäntöönpanopäätös on parhaiten soveltuva sääntelytapa, koska se voidaan osoittaa yksittäiselle jäsenvaltiolle.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTEN ARVIOINTIEN TULOKSET
            
            
               •Sidosryhmien kuuleminen
            
            
               
                  Sidosryhmien kuulemista ei järjestetty. Tämä ehdotus perustuu Luxemburgin esittämään pyyntöön ja koskee ainoastaan kyseistä jäsenvaltiota.
               
            
            
               •Asiantuntijatiedon keruu ja käyttö
            
            
               
                  Ulkopuolisia asiantuntijoita ei ole tarvittu. 
               
            
            
               •Vaikutustenarviointi
            
            
               
                  Ehdotetun neuvoston täytäntöönpanopäätöksen tarkoituksena on jatkaa yksinkertaistamistoimenpidettä, jolla poistetaan useita arvonlisäverovelvoitteita yrityksiltä, joiden vuosittainen liikevaihto on enintään 35 000 euron suuruinen. Tällä voi olla myönteinen vaikutus 1 106 verovelvollisen (1,5 prosenttia vuonna 2017 arvonlisävelvolliseksi rekisteröidyistä verovelvollisista) hallinnollisen rasitteen vähenemiseen ja näin ollen verohallintoon. Luxemburgin arvion mukaan talousarviovaikutus alv-tulojen kannalta on enintään 0,1 prosenttia verotuloista.
               
            
            
               •Perusoikeudet
            
            
               
                  Ehdotuksella ei ole vaikutuksia perusoikeuksien suojeluun.
               
            
            
               4.TALOUSARVIOVAIKUTUKSET
            
            
               Ehdotuksella ei ole kielteistä vaikutusta EU:n talousarvioon, koska Luxemburg tekee kompensaatiolaskelman neuvoston asetuksen (ETY, Euratom) N:o 1553/89 6 artiklan mukaisesti. 
            
            
               2019/0271 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
         
         
            
               luvan antamisesta Luxemburgille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/677/EU muuttamisesta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  22
                ja erityisesti sen 395 artiklan 1 kohdan ensimmäisen alakohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Direktiivin 2006/112/EY 285 artiklan mukaan jäsenvaltiot, jotka eivät ole hyödyntäneet toisen neuvoston direktiivin 67/228/ETY
                  23
                14 artiklassa säädettyä mahdollisuutta, voivat myöntää vapautuksen arvonlisäverosta sellaisille verovelvollisille, joiden vuosittainen liikevaihto on enintään 5 000 euroa tai sen vasta-arvo kansallisena valuuttana.
            
            
               (2)Luxemburgille annettiin neuvoston täytäntöönpanopäätöksellä 2013/677/EU
                  24
                lupa soveltaa direktiivin 2006/112/EY 285 artiklasta poikkeavaa toimenpidettä, jäljempänä ’poikkeava toimenpide’, vapauttaa arvonlisäverosta verovelvolliset, joiden vuosittainen liikevaihto on enintään 25 000 euroa. Poikkeavaa toimenpidettä oli lupa soveltaa 31 päivään joulukuuta 2016 saakka.
            
            
               (3)Täytäntöönpanopäätöstä 2013/677/EU muutettiin neuvoston täytäntöönpanopäätöksellä (EU) 2017/319
                  25
               , jolla Luxemburgille myönnettiin lupa vapauttaa sellaiset verovelvolliset arvonlisäverosta, joiden vuosittainen liikevaihto oli enintään 30 000 euroa. Lupaa sovelletaan 31 päivään joulukuuta 2019 tai sellaisen direktiivin voimaantulopäivään asti, jolla muutetaan direktiivin 2006/112/EY pienten yritysten erityisjärjestelmää koskevia 281–294 artiklaa, sen mukaan, kumpi näistä ajankohdista on aikaisempi. Tällaisesta direktiivistä tehtiin ehdotus
                  26
                vuonna 2018, mutta sitä ei ole vielä hyväksytty.
            
            
               (4)Luxemburg haki komissiossa 2 päivänä toukokuuta 2019 vastaanotetuksi kirjatulla kirjeellä lupaa jatkaa poikkeavan toimenpiteen soveltamista 31 päivän joulukuuta 2019 jälkeen sekä raja-arvon korottamista 30 000 eurosta 35 000 euroon.
            
            
               (5)Komissio antoi direktiivin 2006/112/EY 395 artiklan 2 kohdan toisen alakohdan mukaisesti Luxemburgin esittämän hakemuksen tiedoksi muille jäsenvaltioille 21 päivänä kesäkuuta 2019 päivätyllä kirjeellä. Komissio ilmoitti Luxemburgille 24 päivänä kesäkuuta 2019 päivätyllä kirjeellä saaneensa kaikki hakemuksen arviointia varten tarpeellisina pitämänsä tiedot. 
            
            
               (6)Luxemburgin toimittamista tiedoista ilmenee, että poikkeavan toimenpiteen perustelut eivät ole juurikaan muuttuneet. Poikkeava toimenpide vähentää sekä pienten yritysten että veroviranomaisten kannalta hallinnollista rasitusta ja säännösten noudattamisesta aiheutuvia kustannuksia, ja näin ollen se auttaa yksinkertaistamaan arvonlisäveron kantamista. Luxemburg arvioi, että verovapautuksen raja-arvon nostaminen 35 000 euroon voisi vaikuttaa 1 106 verovelvolliseen, mikä vastaa 1,5 prosenttia Luxemburgissa vuonna 2017 arvonlisäverovelvollisiksi rekisteröityneistä. Tällainen raja-arvon korottaminen vähentäisi näin ollen entisestään hallinnollista rasitusta ja säännösten noudattamisesta aiheutuvia kustannuksia sekä auttaisi yksinkertaistamaan veronkantoa.
            
            
               (7)Poikkeava toimenpide on ja tulee jatkossakin olemaan vapaaehtoinen verovelvollisille. Verovelvolliset voivat valita edelleen tavallisen arvonlisäverojärjestelmän direktiivin 2006/112/EY 290 artiklan mukaisesti, 
            
            
               (8)Luxemburgin toimittamista tiedoista ilmenee, että poikkeavalla järjestelyllä ja raja-arvon korottamisella on vain vähäinen vaikutus lopullisessa kulutusvaiheessa Luxemburgissa kannettavien verotulojen kokonaismäärään.  
            
            
               (9)Poikkeavalla järjestelyllä ja raja-arvon korottamisella ei ole kielteisiä vaikutuksia arvonlisäverosta saataviin Euroopan unionin omiin varoihin, koska Luxemburg tekee kompensaatiolaskelman neuvoston asetuksen (ETY, Euratom) N:o 1553/89
                  27
               . 6 artiklan mukaisesti.
            
            
               (10)Poikkeavalla toimenpiteellä voi olla myönteinen vaikutus pienten yritysten ja veroviranomaisten kannalta hallinnollisen rasituksen ja säännösten noudattamisesta aiheutuvien kustannusten vähentämisessä ilman että sillä on suurta vaikutusta arvonlisäveron kokonaiskertymään, joten Luxemburgille olisi annettava lupa jatkaa poikkeavan toimenpiteen soveltamista ja korottaa raja-arvoa 35 000 euroon samalle ajanjaksolle. 
            
            
               (11)Poikkeavan toimenpiteen soveltamisen jatkamiselle olisi asetettava aikaraja. Aikarajan olisi oltava riittävä, jotta raja-arvon vaikuttavuus ja asianmukaisuus pystytään arvioimaan. Sen vuoksi on aiheellista antaa Luxemburgille lupa jatkaa poikkeavan toimenpiteen soveltamista 31 päivään joulukuuta 2022 saakka. Jos kuitenkin johdanto-osan 3 kappaleessa mainittu direktiivi hyväksytään ja kyseisen direktiivin noudattamisen edellyttämien kansallisten säännösten soveltaminen alkaa ennen 31 päivää joulukuuta 2022, luvan soveltaminen on lopetettava, kun kyseisiä kansallisia säännöksiä aletaan soveltaa.  
            
            
               (12)Sen vuoksi täytäntöönpanopäätöstä 2013/677/EU olisi muutettava,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
         
         
            
               Korvataan täytäntöönpanopäätöksen 2013/677/EU 1 ja 2 artikla seuraavasti:
            
            
               ”1 artikla
            
            
               Poiketen siitä, mitä direktiivin 2006/112/EY 285 artiklassa säädetään, Luxemburgille annetaan lupa vapauttaa arvonlisäverosta verovelvolliset, joiden vuosittainen liikevaihto on enintään 35 000 euroa.
            
            
               2 artikla
            
            
               Tätä päätöstä sovelletaan seuraavista päivämääristä aikaisimpaan saakka:
            
            
               (a)31 päivä joulukuuta 2022;
            
            
            
               (b)se päivä, josta lähtien jäsenvaltioiden on sovellettava niitä kansallisia säännöksiä, joita niiden edellytetään hyväksyvän siinä tapauksessa, että annetaan direktiivin 2006/112/EY pienten yritysten erityisjärjestelmää koskevan 281–294 artiklan muuttamista koskeva direktiivi.”
            
            
               2 artikla
            
            
               Tätä päätöstä sovelletaan 1 päivästä tammikuuta 2020.
            
            
               3 artikla
            
            
               Tämä päätös on osoitettu Luxemburgin suurherttuakunnalle.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 347, 11.12.2006, s. 1.
               
               
                  
                     (2)
                  
                        Toinen neuvoston direktiivi 67/228/ETY, annettu 11 päivänä huhtikuuta 1967, jäsenvaltioiden liikevaihtoverolainsäädäntöjen yhdenmukaistamisesta, yhteisen arvonlisäverojärjestelmän rakenteesta ja soveltamissäännöistä (EYVL 71, 14.4.1967, s. 1303/67).
               
               
                  
                     (3)
                  
                        Kuudes neuvoston direktiivi 77/388/ETY, annettu 17 päivänä toukokuuta 1977, jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste (EYVL L 145, 13.6.1977, s. 1).
               
               
                  
                     (4)
                  
                        Neuvoston täytäntöönpanopäätös 2013/677/EU, annettu 15 päivänä marraskuuta 2013, luvan antamisesta Luxemburgille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide (EUVL L 316, 27.11.2013, s. 33).
               
               
                  
                     (5)
                  
                        Neuvoston täytäntöönpanopäätös (EU) 2017/319, annettu 21 päivänä helmikuuta 2017, luvan antamisesta Luxemburgille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/677/EU muuttamisesta (EUVL L 47, 24.2.2017, s. 7).
               
               
                  
                     (6)
                  
                        Ehdotus neuvoston direktiiviksi yhteisestä arvonlisäverojärjestelmästä annetun direktiivin 2006/112/EY muuttamisesta pienyritysten erityisjärjestelmän osalta, COM(2018) 21 final.
               
               
                  
                     (7)
                  
                        Neuvoston täytäntöönpanopäätös (EU) 2018/279, annettu 20 päivänä helmikuuta 2018, luvan antamisesta Maltalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 54, 24.2.2018, s. 14).
               
               
                  
                     (8)
                  
                        Neuvoston täytäntöönpanopäätös (EU) 2018/1904, annettu 4 päivänä joulukuuta 2018, luvan antamisesta Alankomaille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide (EUVL L 310, 6.12.2018, s. 25).
               
               
                  
                     (9)
                  
                        Neuvoston täytäntöönpanopäätös (EU) 2018/1919, annettu 4 päivänä joulukuuta 2018, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta (EUVL L 311, 7.12.2018, s. 32).
               
               
                  
                     (10)
                  
                        Neuvoston täytäntöönpanopäätös (EU) 2017/563, annettu 21 päivänä maaliskuuta 2017, luvan antamisesta Viron tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 80, 25.3.2017, s. 33).
               
               
                  
                     (11)
                  
                        Neuvoston täytäntöönpanopäätös (EU) 2017/2408, annettu 18 päivänä joulukuuta 2017, luvan antamisesta Latvian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 342, 21.12.2017, s. 8).
               
               
                  
                     (12)
                  
                        Neuvoston täytäntöönpanopäätös (EU) 2017/1768, annettu 25 päivänä syyskuuta 2017, luvan antamisesta Kroatian tasavallalle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 250, 28.9.2017, s. 71).
               
               
                  
                     (13)
                  
                        Neuvoston täytäntöönpanopäätös (EU) 2017/1853, annettu 10 päivänä lokakuuta 2017, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä annetun täytäntöönpanopäätöksen 2011/335/EU muuttamisesta (EUVL L 265, 14.10.2017, s. 15).
               
               
                  
                     (14)
                  
                        Neuvoston täytäntöönpanopäätös (EU) 2018/1700, annettu 6 päivänä marraskuuta 2018, Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2013/54/EU muuttamisesta (EUVL L 285, 13.11.2018, s. 78).
               
               
                  
                     (15)
                  
                        Neuvoston täytäntöönpanopäätös (EU) 2016/1988, annettu 8 päivänä marraskuuta 2016, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista annetun täytäntöönpanopäätöksen 2013/678/EU muuttamisesta (EUVL L 306, 15.11.2016, s. 11).
               
               
                  
                     (16)
                  
                        Neuvoston täytäntöönpanopäätös (EU) 2017/1855, annettu 10 päivänä lokakuuta 2017, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 265, 14.10.2017, s. 19).
               
               
                  
                     (17)
                  
                        Komission tiedonanto Euroopan parlamentille, neuvostolle ja Euroopan talous- ja sosiaalikomitealle arvonlisäveroa koskevasta toimintasuunnitelmasta – Kohti EU: n yhtenäistä arvonlisäveroaluetta – aika tehdä päätöksiä (COM(2016) 148 final).
               
               
                  
                     (18)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Komission työohjelma 2017 (COM(2016) 710 final). 
               
               
                  
                     (19)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Sisämarkkinoiden päivitys: enemmän mahdollisuuksia kansalaisille ja yrityksille (COM(2015) 550 final).  
               
               
                  
                     (20)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Euroopan seuraavat kärkiyritykset: start-up- ja scale-up-yrityksiä koskeva aloite (COM(2016) 733 final).
               
               
                  
                     (21)
                  
                        Komission tiedonanto neuvostolle, Euroopan parlamentille, Euroopan talous- ja sosiaalikomitealle ja alueiden komitealle ”Pienet ensin” – Eurooppalaisia pk-yrityksiä tukeva aloite ( ”Small Business Act”) (KOM(2008) 394 lopullinen). 
               
               
                  
                     (22)
                  
                        EUVL L 347, 11.12.2006, s. 1.
               
               
                  
                     (23)
                  
                        Toinen neuvoston direktiivi 67/228/ETY, annettu 11 päivänä huhtikuuta 1967, jäsenvaltioiden liikevaihtoverolainsäädäntöjen yhdenmukaistamisesta, yhteisen arvonlisäverojärjestelmän rakenteesta ja soveltamissäännöistä (EYVL 71, 14.4.1967, s. 1303/67).
               
               
                  
                     (24)
                  
                        Neuvoston täytäntöönpanopäätös 2013/677/EU, annettu 15 päivänä marraskuuta 2013, luvan antamisesta Luxemburgille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide (EUVL L 316, 27.11.2013, s. 33).
               
               
                  
                     (25)
                  
                        Neuvoston täytäntöönpanopäätös (EU) 2017/319, annettu 21 päivänä helmikuuta 2017, luvan antamisesta Luxemburgille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/677/EU muuttamisesta (EUVL L 47, 24.2.2017, s. 7).
               
               
                  
                     (26)
                  
                        COM(2018) 21 final, 18.1.2018.
               
               
                  
                     (27)
                  
                        Neuvoston asetus (ETY, Euratom) N:o 1553/89, annettu 29 päivänä toukokuuta 1989, arvonlisäverosta kertyvien omien varojen lopullisesta yhdenmukaisesta kantomenettelystä (EYVL L 155, 7.6.1989, s. 9).